पाकिस्तान क्रिकेट टिमका चिफ सेलेक्टर इन्जमामले दिए राजीनामा
पाकिस्तान क्रिकेट टिमका प्रमुख छनोटकर्ता(चिफ सेलेक्टर)  इन्जमाम-उल-हकले राजीनामा दिएका छन् । विश्वकप क्रिकेट चलिरहेका बेला सोमबार प्रमुख छनोटकर्ता इन्जमामले राजीनामा दिएको जी न्युज उर्दुले जनाएको छ ।
काठमाडौँ — पाकिस्तान क्रिकेट टिमका प्रमुख छनोटकर्ता(चिफ सेलेक्टर)  इन्जमाम-उल-हकले राजीनामा दिएका छन् । विश्वकप क्रिकेट चलिरहेका बेला सोमबार प्रमुख छनोटकर्ता इन्जमामले राजीनामा दिएको जी न्युज उर्दुले जनाएको छ ।उनीमाथि खेलाडीहरूको व्यवस्थापनसँग सम्बन्धित कम्पनीमा साझेदार रहेको आरोप लागेको थियो । केही कम्पनीमा कप्तान बाबर आजम र मोहम्मद रिजवान पनि जोडिएको समाचारहरू प्रकाशित भएको थियो । तर यो समाचारको स्वतन्त्र रूपमा भने पुष्टि हुन सकेको छैन ।पाकिस्तानी टेलिभिजन समा टीभीको 'जोर का जोर' कार्यक्रममा अन्तर्वार्ता दिने क्रममा इन्जमामले आरोपपछि आफू पाकिस्तान क्रिकेट बोर्डमा गएको र आरोपमाथि छानबिन गर्न आग्रह गरेको बताएका छन् ।पाकिस्तान क्रिकेट बोर्ड उक्त आरोपको छानबिनका लागि ५ सदस्यीय टोलीको समिति गठन गरेको जनाएको छ । पाकिस्तानी क्रिकेट टिमका पूर्वकप्तानसमेत रहेका इन्जमामले छानबिनका लागि बोर्डलाई पूर्ण रूपमा सघाउने प्रतिबद्धता जनाएका छन् । 'हामी क्रिकेटर हौँ र हामी जुनबेला पनि देशको सेवाका लागि तयार छौँ । मविरुद्ध जाँच हुने मैले राजीनामा दिनु स्वाभाविक हो,' उनले भनेका छन् ।Pakistan Cricket Board (PCB) has set up a five-member fact-finding committee to investigate allegations in respect of conflict of interest reported in the media pertaining to the team selection process.The committee will submit its report and any recommendations to the PCB…उनले खेलाडी आबद्ध भएका कुनै पनि कम्पनीमा आफ्नो कुनै सम्बन्ध नभएको पनि स्पष्ट पारेका छन् । उनले गत अगस्टमा पाकिस्तानी क्रिकेट टिमको प्रमुख छनोटकर्ताको जिम्मेवारी सम्हालेका थिए ।यसअघि सन् २०१६-१९ मा पनि उनी पाकिस्तानी क्रिकेट टिमका प्रमुख छनोटकर्ता थिए । पाकिस्तानले भारतमा जारी विश्वकपमा खराब प्रदर्शन गरिरहँदा इन्जमामको राजीनामा आएको हो । जारी विश्वकपमा पाकिस्तानले भारत, अफगानिस्तान, अस्ट्रेलिया र दक्षिण अफ्रिकासँष लगातार चार खेल हारेको छ । उसले नेदरल्यान्ड्स र श्रीलंकाविरुद्धको खेल भने जितेको थियो । 